Diari Oficial de la Generalitat Valenciana


Sumari del DOGV 3420, del 26-01-1999 (1999/74)

RESOLUCIÓ de 22 de desembre de 1998, del director general d'Interior, per la qual es dóna publicitat a la relació de funcionaris d'administració local amb habilitació de caràcter nacional inscrits en el Registre de Mèrits de Determinació Autonòmica, amb expressió dels mèrits relatius a l'experiència professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3420

Data del DOGV
:   26-01-1999

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1999/74


Organisme emissor
:   Conselleria de Presidència

Tipus de document
:   Resolució

RESOLUCIÓ de 22 de desembre de 1998, del director general d'Interior, per la qual es dóna publicitat a la relació de funcionaris d'administració local amb habilitació de caràcter nacional inscrits en el Registre de Mèrits de Determinació Autonòmica, amb expressió dels mèrits relatius a l'experiència professional. [1999/M74]
  
De conformitat amb allò que s'ha disposat en la disposició addicional de l'Ordre de 5 de novembre de 1998, de la Conselleria de Presidència, per la qual es crea el fitxer de dades i es regula el registre de mèrits de determinació autonòmica de la Comunitat Valenciana dels funcionaris d'administració local amb habilitació de caràcter nacional, a l'entrada en vigor d'aquesta s'implanta l'esmentat registre, i formaran part d'aquest els funcionaris del dit col·lectiu que en aquesta data presten servei amb destinació definitiva o en virtut de nomenament provisional en entitats locals de la Comunitat Valenciana.
  
Per la seua banda, l'article 5.a) d'aquesta ordre, quan regula el mèrit de l'experiència professional, estableix que no necessitarà acreditació, i s'inscriurà d'ofici, la permanència i el desenvolupament de funcions amb caràcter definitiu o en virtut de nomenament provisional en llocs de treball reservats a funcionaris d'administració local amb habilitació de caràcter nacional en entitats locals de la Comunitat Valenciana.
  
Així mateix, també s'inscriuran d'ofici els serveis prestats en comissió de servei en entitats locals de la Comunitat Valenciana quan el funcionari tinga un lloc de treball amb caràcter definitiu al territori d'aquesta.
  
Per tant, resolc:
  
Primer
  
Donar publicitat a la relació de funcionaris d'administració local amb habilitació de caràcter nacional inscrits en el Registre de Mèrits de Determinació Autonòmica i que en l'actualitat presten servei amb destinació definitiva o en virtut de nomenament provisional en entitats locals de la Comunitat Valenciana, amb expressió dels mèrits a què es refereix l'article 5 a) d'aquesta ordre relatius a l'experiència professional, computats a la data d'aquesta resolució, que queden reconeguts i inscrits i s'esmenten en l'annex I que s'adjunta a la present resolució.
  
Segon
  
Obrir un termini de 20 dies durant el qual els interessats que mantinguen alguna disconformitat amb la puntuació assignada podran adduir, utilitzant el model que figura en l'annex II d'aquesta resolució, les al·legacions que estimen oportunes, aportant tots els documents o altres elements de judici que consideren oportuns.